text: Socialdemokrat tager Akkari med til ghettoer
  30 august 2013 kl. 15.06
  Socialdemokraten bag Akkari-møde i Kolding, folketingskandidat Christian Rabjerg Madsen, har taget initiativ til at gentage debatten
  Debatrækken starter i Vollsmose Kulturhus den 30. september kl. 19-20:30. Derefter er det planen, at Ahmed Akkari og Christian Rabjerg Madsen skal debattere i Gellerup (Aarhus), Finlandsparken (Vejle), 
  Kvaglund (Esbjerg), Mjølnerparken (KBH) og Sebbersundsvej (Aalborg).
  - Jeg har taget initiativ til de nye debatter mellem Ahmed Akkari og jeg selv i seks af landets største ghettoer, fordi det er i ghettoerne, vi har brug for at diskutere, hvordan man bekæmper islamismen?, siger folketingskandidat for Socialdemokraterne i Kolding, Christian Rabjerg Madsen.
  Han fortæller, at grunden til disse debatter, er at han vil forsøge kæmpe i mod de danske islamister, der forsøger at indprente almindelige muslimer intolerance og formørkede religiøse regler ? fx anti-uddannelse og kvinders anden rang i det offentlige liv.
  